Twee dood toe kar trok trefDie motor se wrak. Foto: Netcare 911. Twee mense is Maandagaand in ŉ trompop botsing naby Harrismith in die Vrystaat dood. Volgens Chris Botha, woordvoerder van Netcare 911, het die botsing omstreeks 20:40 op die N3 sowat 10 km buite Harrismith in die rigting van Warden plaasgevind. “Dit kom voor asof ŉ motor met drie insittendes reg van voor teen ŉ vragmotor wat ŉ ander vragmotor vervoer het, gebots het. Die oorsaak van die ongeluk is nog nie bekend nie en word ondersoek,” het Botha aan Maroela Media gesê. “ŉ Man en vrou wat voor in die motor was, is op slag dood. Die ander passasier het ernstige beserings opgedoen en is met ŉ ambulans na ŉ nabygeleë hospitaal geneem.” Twee insittendes in die vragmotor is ongedeerd.